Lacoste เกี่ยวอะไรกับจระเข้
หากกล่าวถึงแบรนด์เสื้อผ้าที่มีเอกลักษณ์โดดเด่น หลายคนคงจะนึกถึง Lacoste โดยเฉพาะเสื้อโปโลที่มีโลโก้จระเข้อยู่บนหน้าอก แต่เคยสงสัยไหมว่า ทำไมต้องเป็นจระเข้ Lascoste เกี่ยวอะไรกับจระเข้ วันนี้ลงทุนแมนจะมาเล่าให้ฟัง
27 เม.ย. 2561

.freres {
font-family: 'Tahoma';
font-size: 17px;
}
Lacoste เกี่ยวอะไรกับจระเข้ / โดย ลงทุนแมน
หากกล่าวถึงแบรนด์เสื้อผ้าที่มีเอกลักษณ์โดดเด่น
หลายคนคงจะนึกถึง Lacoste
โดยเฉพาะเสื้อโปโลที่มีโลโก้จระเข้อยู่บนหน้าอก
แต่เคยสงสัยไหมว่า ทำไมต้องเป็นจระเข้
Lascoste เกี่ยวอะไรกับจระเข้ วันนี้ลงทุนแมนจะมาเล่าให้ฟัง
เรื่องที่ไม่น่าเชื่อคือ จระเข้ เกิดขึ้นมาจากฉายาของเจ้าของบริษัท
Lacoste เป็นแบรนด์เสื้อผ้า จากประเทศฝรั่งเศส ก่อตั้งขึ้นเมื่อปี 1933
โดยนาย Rene Lacoste นักเทนนิสระดับตำนานในยุค 1920 ผู้ซึ่งชนะรายการระดับ Grand Slam ถึง 10 รายการ
เขาได้รับฉายาจากสื่อมวลชนว่า เจ้าจระเข้ เนื่องจากมีสไตล์การเล่นที่สวยงาม แต่ก็ดุดันและกัดไม่ปล่อย ประกอบกับเคยมีข่าวว่านำกระเป๋าหนังจระเข้มาเดิมพันกับโค้ชของเขาด้วย
Lacoste เห็นว่ามันเป็นเอกลักษณ์ที่น่าสนใจ เลยขอให้เพื่อนช่วยออกแบบโลโก้รูปจระเข้ให้ และนำไปปักไว้บนเสื้อสูทที่เขาใส่ก่อนลงแข่งเทนนิส หรือออกงานต่างๆ
ปรากฏว่า ได้รับความสนใจ และเป็นที่จดจำ เขาจึงคิดว่าธุรกิจเสื้อผ้าในแนวนี้ น่าจะไปได้สวย
เมื่อจบอาชีพนักเทนนิส เขาจึงไปติดต่อกับ Andre Giller เจ้าของโรงงานเสื้อผ้ารายใหญ่ที่สุดของฝรั่งเศสในขณะนั้น เพื่อเสนอไอเดียการผลิตเสื้อโปโลที่มีโลโก้ของเขาปักอยู่ที่หน้าอก
ในช่วงแรก แบรนด์นี้ถูกมองเป็นเสื้อกีฬาที่ใส่แล้วมีความหรูหรา ซึ่งส่วนหนึ่งมาจากชื่อเสียงของ Lacoste ด้วย ต่อมาจึงได้มีการขยายตลาดไปในผลิตภัณฑ์ทั่วไป เช่น เสื้อ กางเกง และรองเท้า เป็นต้น
สิ่งหนึ่งที่ทำให้ Lacoste ประสบความสำเร็จ คือการริเริ่มทำสิ่งใหม่ๆ
ในสมัยนั้น แฟชั่นเสื้อผ้า จะไม่มีในลักษณะที่มีโลโก้ปักที่หน้าอกอย่างนี้ ความคิดของเขาจึงเป็นสิ่งที่ทำให้ผู้บริโภครู้สึกตื่นตาตื่นใจ ใส่แล้วดูมีรสนิยม
Lacoste มีรายได้เท่าไร?
ปัจจุบัน Lacoste ถูกซื้อไปโดยบริษัท Maus Frères เมื่อปี 2012 ซึ่งเป็นบริษัทสัญชาติสวิสที่เป็นเจ้าของห้างสรรพสินค้าและสินค้าต่างๆ จึงทำให้ไม่ค่อยมีการเปิดเผยตัวเลขสักเท่าไร
แต่บริษัทเคยออกมาให้ข้อมูลว่า
ปี 2010 ยอดขายทั่วโลก 54,000 ล้านบาท
ปี 2015 ยอดขายทั่วโลก 75,000 ล้านบาท
ก่อนหน้านี้ Lacoste มีช่วงเวลาที่ลำบากอยู่เหมือนกัน เนื่องจากบริษัทขยายสาขามากเกินไป และเจอการแข่งขันจากแบรนด์อื่นๆ ที่พัฒนาสินค้าตัวเองให้มีความเป็นแฟชั่น ทันสมัย มากขึ้น เช่น Under Armour, Nike หรือ Adidas
บริษัทจึงได้เปลี่ยนกลยุทธ์ เริ่มจากลดจำนวนสาขาที่ไม่ทำกำไรลง และหันไปโฟกัสกับตลาดในเมืองใหญ่ๆ ที่มีผู้บริโภคจำนวนมากแทน
นอกจากนี้ในแง่ของตัวสินค้า Lacoste ออกแบบโดยเน้นความหรูหรา ความคลาสสิกของแบรนด์มากขึ้น เพื่อแยกตัวเองออกจากคู่แข่งในตลาดเสื้อผ้ากีฬาแฟชั่น ให้ชัดเจน
ถ้าดูจากยอดขายที่มีพัฒนาการที่ดีขึ้น ก็ดูเหมือนว่าบริษัทจะมาถูกทาง
เรื่องนี้คงให้ข้อคิดกับเราในการสร้างเอกลักษณ์ให้ตัวสินค้า
ถ้าเป็นเสื้อโปโลราคา 500 บาท หลายคนอาจบอกว่าแพง
แต่ถ้าเสื้อโปโลมีโลโก้จระเข้ตัวเล็กๆ ติดบนหน้าอก ราคา 3,000 บาท หลายคนกลับอยากได้
ถ้าเราสามารถสร้างเอกลักษณ์ให้กับสินค้าเราได้ เราก็น่าจะประสบความสำเร็จได้เหมือน Lacoste..
----------------------
<ad> เจอดอกเบี้ยบัตรเครดิต และสินเชื่อส่วนบุคคลแสนแพง
รวมหนี้และลดดอกเบี้ยลง เริ่มต้น 5.5% ด้วยบ้านหรือคอนโดของคุณ
บริการฟรีจาก Refinn ช่วยคุณหาธนาคารที่เหมาะสมได้ คลิกที่นี่ 
----------------------
Reference
-
-
-